आवास विकास चौकी के पास दिन में केवल एक ही सिपाही है। इस सिपाही का साथ देने के लिए एक होमगार्ड की व्यवस्था है, लेकिन आपको जानकर ताज्जुब होगा कि यह होमगार्ड आवास विकास चौकी से संबद्ध नही है। बल्कि मैन पावर की कमी को देखते हुए होमगार्ड को इधर से उधर किया गया है। यानि ये होमगार्ड भी जुुगाड़ का है और कितने दिन तक यह आवास विकास चौकी में रहेगा इसका भी कोई भरोसा नहीं है। आवास विकास चौकी में मुंशी भी हैं, लेकिन इन्हे फील्ड पर नहीं भेजा जा सकता। अगर ऐसा किया गया तो फिर चौकी में लिखा पढ़ी कौन करेगा। इतना ही नहीं अगर यह फील्ड पर गए तो फिर चौकी में ताला लगाना पड़ेगा। अब सोचिए जो अपराधी दिन में खुलेआम लूट की कोशिश कर सकते हैं वह ताला लगी चौकी से क्या क्या ले जा सकते हैं।